ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยวิธีการจัดเก็บวัสดุพลอยได้ที่ขออนุญาตผลิต มีไว้ในครอบครองหรือใช้พ.ศ. ๒๕๕๔ อาศัยอำนาจตามความในมาตรา ๔ วรรคหนึ่ง (๓) (๔) และมาตรา ๙ (๓) (๔)แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔ และข้อ ๘ (๑) ของกฎกระทรวงกำหนดเงื่อนไขวิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษวัสดุต้นกำลัง วัสดุพลอยได้หรือพลังงานปรมาณู พ.ศ. ๒๕๕๐ ซึ่งออกตามความในพระราชบัญญัติพลังงานปรมาณูเพื่อสันติพ.ศ. ๒๕๐๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๐ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการพลังงานปรมาณูเพื่อสันติจึงออกระเบียบไว้ ดังนี้ข้อ ๑ ระเบียบนี้เรียกว่า ระเบียบคณะกรรมการพลังงานปรมาณูเพื่อสันติว่าด้วยวิธีการจัดเก็บวัสดุพลอยได้ที่ขออนุญาตผลิต มีไว้ในครอบครองหรือใช้ พ.ศ.๒๕๕๔ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้วัสดุพลอยได้ประเภทที่ ๑, ๒, ๓, ๔ และ ๕ หมายความว่าวัสดุพลอยได้ ตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔ มาตรา ๓ประกอบภาคผนวก ก.การจำแนกประเภทวัสดุกัมมันตรังสีตามประกาศคณะกรรมการพลังงานปรมาณูเพื่อสันติ เรื่องมาตรฐานความปลอดภัยเกี่ยวกับรังสี ออกตามความในพระราชบัญญัติพลังงานปรมาณูเพื่อสันติพ.ศ. ๒๕๐๔ พ.ศ. ๒๕๔๙สถานที่จัดเก็บ หมายความว่าห้อง พื้นที่ บริเวณที่ใช้งานวัสดุพลอยได้ ทั้งประเภทชั่วคราวหรือถาวรข้อ ๔ วัสดุพลอยได้ประเภทที่ ๑, ๒, ๓, ๔ และ ๕ต้องจัดส่งแผนที่สังเขปแสดงสถานที่จัดเก็บ แผนผังภายในของอาคารที่ใช้เป็นสถานที่จัดเก็บและบริเวณข้างเคียงข้อ ๕ วัสดุพลอยได้ประเภทที่ ๑, ๒ และ ๓ ต้องจัดส่งวิธีการเก็บรักษา ขั้นตอนวิธีการใช้งานโดยละเอียดลักษณะของภาชนะบรรจุ วิธีการควบคุมการนำไปใช้งานและการตรวจสอบความครบถ้วนถูกต้องของบัญชีรายการวัสดุพลอยได้ข้อ ๖ การจัดเก็บวัสดุพลอยได้ประเภทที่ ๑, ๒, ๓, ๔และ ๕ ชนิดปิดผนึกต้องเป็นไปตามข้อกำหนด ดังนี้(๑) ไม่เก็บวัสดุพลอยได้รวมกับวัตถุระเบิด วัตถุไวไฟวัตถุกัดกร่อนหรือวัตถุอื่นใดที่อาจก่อให้เกิดอันตราย ความเสียหายต่อวัสดุพลอยได้ยกเว้นเป็นกรณีติดตั้งเพื่อการใช้งานโดยเฉพาะ(๒)ให้มีเจ้าหน้าที่ความปลอดภัยทางรังสีหรือผู้ได้รับมอบหมายดูแลการจัดเก็บวัสดุพลอยได้โดยมีการตรวจตราการตรวจสอบความปลอดภัยเป็นประจำ และมีการบันทึกผลการตรวจดังกล่าว(๓)ระดับรังสีภายนอกสถานที่จัดเก็บต้องไม่ทำให้บุคคลทั่วไปได้รับปริมาณรังสีเกิน ๑ มิลลิซีเวิร์ตต่อปีทั้งนี้ ระดับรังสีในหนึ่งชั่วโมงใดๆต้องมีค่าไม่เกิน ๒๐ ไมโครซีเวิร์ต(๔)ภาชนะบรรจุและสถานที่จัดเก็บต้องมีสัญลักษณ์และป้ายเตือนรังสีที่มีข้อความเป็นภาษาไทยโดยอาจมีภาษาอื่นด้วยก็ได้ข้อ ๗ การจัดเก็บวัสดุพลอยได้ ประเภทที่ ๑, ๒, ๓, ๔ และ ๕ชนิดไม่ปิดผนึกต้องเป็นไปตามข้อกำหนดดังนี้(๑) การจัดเก็บให้เป็นไปตามข้อกำหนดในข้อ ๖ ทั้งหมด(๒)สถานที่จัดเก็บต้องออกแบบเพื่อลดโอกาสการเปรอะเปื้อนและฟุ้งกระจายของวัสดุพลอยได้และสามารถชำระล้างการเปรอะเปื้อนได้ง่าย(๓) วัสดุพลอยได้ที่ฟุ้งกระจายหรือระเหยได้ต้องจัดเก็บในภาชนะที่ปิดมิดชิดหรือจัดเก็บในตู้ดูดควันที่มีความเร็วของลมหน้าตู้อยู่ในเกณฑ์มาตรฐานระหว่าง๐.๕ - ๑.๐ เมตรต่อวินาที(๔) ห้ามจัดเก็บวัสดุพลอยได้รวมกับอาหาร เครื่องดื่มเครื่องอุปโภคและบริโภค(๕) มีการบันทึกประวัติการใช้งานข้อ ๘ การจัดเก็บวัสดุพลอยได้ประเภทที่๑ และ ๒ ที่มีความเป็นอันตรายสูงซึ่งอาจต้องมีวิธีการจัดเก็บที่เข้มงวดมากกว่าวิธีการที่กำหนดไว้ตามข้อ ๖ และ ๗นั้น อาจจะนำไปกำหนดไว้ในวิธีการรักษาความมั่นคงปลอดภัยของวัสดุพลอยได้ตามข้อ ๘(๖) ของกฎกระทรวงกำหนดเงื่อนไขวิธีการขอรับใบอนุญาต และดำเนินการเกี่ยวกับวัสดุนิวเคลียร์พิเศษวัสดุต้นกำลัง วัสดุพลอยได้หรือพลังงานปรมาณู พ.ศ. ๒๕๕๐หรือกำหนดเป็นแนวปฏิบัติของสำนักงานปรมาณูเพื่อสันติเพิ่มเติมในภายหลังประกาศณ วันที่ ๒๓ ธันวาคม พ.ศ. ๒๕๕๔กิตติรัตน์ณ ระนองรองนายกรัฐมนตรีประธานกรรมการพลังงานปรมาณูเพื่อสันติปริยานุช/ผู้จัดทำ๒ เมษายน ๒๕๕๕ชาญ/ผู้ตรวจ๑๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๖ ง/หน้า ๑/๒๖ มีนาคม ๒๕๕๕